section_heading: Elektronička zaštita
paragraph_text: Elektronička zaštita uključuje sve mjere vezane uz sprječavanje, odnosno umanjivanje efikasnosti neprijateljskih aktivnosti vezanih uz elektroničke napade, što se najčešće odnosi na zaštitu osoblja, objekata, opreme ili ciljeva. Elektronička zaštita se također odnosi i na mjere kojim se prijateljske snage štite od efekata vlastitog elektroničkog napada. Aktivna elektronička zaštita uključuju aktivnosti kao što su tehničke modifikacije radio opreme (kao frequency-hopping spread spectrum ili FHSS). Pasivna elektronička zaštita uključuju takve aktivnosti kao što je obrazovanje operatera (održavanje striktne discipline) te modifikacije taktike i operacija na bojnom polju.